এপস্টিনের সঙ্গে ‘নোংরা’ আলোচনা! চ্যাট ফাঁস হতেই বিপাকে রাজকন্যা

ওয়েব ডেস্ক: কুখ্যাত ‘এপস্টিন ফাইল’ (Epstein File) নিয়ে এখন বিশজুড়ে তোলপাড়। ব্রিটিশ রাজপুত্র অ্যান্ড্রু থেকে শুরু করে ভারতের মন্ত্রী হরদীপ সিং পুরীর নাম ইতিমধ্যেই এই ফাইলে উঠে এসেছে। ওয়াকিবহাল মহলের একাংশ এই নথিপত্রকে কার্যত ‘যৌন কেচ্ছার ডায়েরি’ বলেই বর্ণনা করছে। গত শুক্রবার প্রকাশিত নতুন নথিপত্রে উঠে এসেছে নরওয়ের (Norway) রাজকুমারীর নাম।

সূত্রের খবর এবার এপস্টিন ফাইলে নরওয়ের ভবিষ্যতের রানি মেত-মারিতের (Mette-Marit) নাম পাওয়া গিয়েছে। ফাইল অনুযায়ী, জেফ্রি এপস্টিনের (Jeffrey Epstein) সঙ্গে তাঁর অন্তত হাজারখানেক ইমেল আদানপ্রদান হয়েছিল। নথি থেকে জানা যাচ্ছে, ২০১১ সালের দিকে এপস্টিনের সঙ্গে মেত-মারিতের ঘনিষ্ঠতা বাড়ে। একাধিক ইমেলে তিনি স্ক্যান্ডিনেভিয়ান মহিলাদের প্রতি নিজের আকর্ষণের কথা উল্লেখ করেন। তিনি লেখেন, “স্ক্যান্ডিনেভিয়ার মহিলারাই আমাকে বেশি টানে।” কথোপকথনের মাঝে দু’জনের সাক্ষাৎও হয়েছিল বলে ইঙ্গিত মিলেছে নথিতে।

আরও পড়ুন: দুই ‘ঘাতক’ সুন্দরীর হাতেই জব্দ পাক সেনা? বিরাট দাবি বালোচ আর্মির

শুধু তাই নয়, নরওয়ের রাজকুমারী মেত-মারিতের সঙ্গে ফ্লার্ট করতেও পিছপা হননি এপস্টিন। এক জায়গায় তিনি লেখেন, “তুমি তো আমাকে নেশা ধরিয়ে দাও।” নথির ইঙ্গিত অনুযায়ী, তাঁদের মধ্যে শারীরিক সম্পর্কও থাকতে পারে বলে অনুমান করা হচ্ছে। এপস্টিন ফাইলের একটি অংশে আরও বিস্ময়কর তথ্য সামনে এসেছে। নিজের ছেলের ঘরের ওয়ালপেপার হিসেবে ‘নগ্ন মহিলার ছবি’ রাখা নিয়ে এপস্টেইনের পরামর্শ চেয়েছিলেন উল্লেখযোগ্যভাবে, সেই পুত্রের বিরুদ্ধেই বর্তমানে ধর্ষণের মামলা ঝুলছে।

এই নতুন নথি প্রকাশ্যে আসার পর নরওয়ের রাজকুমারী মেত-মারিত প্রকাশ্যে প্রতিক্রিয়া জানিয়ে বলেন, “আমার বিচারবুদ্ধি লোপ পেয়েছিল। এপস্টিনের সঙ্গে সম্পর্ক রাখার বিষয়টি নিয়ে আমি আজও আফসোস করি। গোটা বিষয়টাই আমার কাছে অত্যন্ত অপমানজনক।”